След като вече разгледа няколко свойства,
искам да отбележа нещо,
което може би ти е станало ясно:
концепцията, наречена наследяване.
Някои CSS свойства се наследяват,
което означава, че се предават
на всички тагове деца, които са вложени в тях.
Например font-family е свойство, което се наследява.
Когато го зададем на тага "body",
виждаме, че се избира автоматично
за вложените в него тагове.
Като заглавието "h1" и параграфите.
Спира да важи само ако влезе в сила друго правило,
като това правило, което сменя font-family
на всички заглавия на "cursive".
Друго наследено свойство е цветът.
Ако го зададем на body, виждаме, че се използва
от всички тагове в него, докато не го заместят други правила.
Като това правило, което задава на всички заглавия h2 зелен цвят.
Други наследени свойства, които сме виждали, са font-weight,
font-size, font-style, line-inherit, text-align.
Всъщност много от свойствата, които сме виждали, са наследени,
защото работят със стиловете на текста
и браузърите разбират, че уеб дизайнерите
искат текстовете да се наследяват,
затова не е нужно да дефинират стилове
на всяко ниво.
Когато продължим напред, повечето от новите свойства,
които ще видиш, няма да се наследяват.
Ако нямаш увереност дали едно свойство се наследява или не,
можеш да го зададеш на тага body
и да видиш какво се случва,
или да потърсиш свойството в интернет
и да прочетеш документацията за него.